《奉寄宣政院使士廉公》
明代·郑潜

滦河流水绕郊扃，几度令人忆上京。诈马晓嘶趋内苑，香车晴碾过西城。

客来毡帐书声静，公退松亭乐韵清。江汉秪今犹阻隔，愿宣德泽被群生。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。